CELEX: 62016TN0787
Language: da
Date: 2016-11-11 00:00:00
Title: Sag T-787/16: Sag anlagt den 11. november 2016 — QD mod EUIPO

23.1.2017   
            
            
               DA
            
            
               Den Europæiske Unions Tidende
            
            
               C 22/40
            
         Sag anlagt den 11. november 2016 — QD mod EUIPO
   (Sag T-787/16)
   (2017/C 022/55)
   Processprog: engelsk
   
      Parter
   
   
      Sagsøger: QD (Alicante, Spanien) (ved advokat H. Tettenborn)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Sagsøgerens påstande
   
   
               —
            
            
               Annullation af EUIPO’s afgørelse af 4. marts 2016 om ikke at vedtage en endelig afgørelse vedrørende sagsøgerens ansøgning af 19. januar 2016 om en ny forlængelse af hendes kontrakt indgået i henhold til ansættelsesvilkårenes artikel 2, litra f), og om at udsætte en endelig afgørelse om sagsøgerens ansøgning af 19. januar 2016 om en ny forlængelse af hendes kontrakt indgået i henhold til ansættelsesvilkårenes artikel 2, litra f), til en »speciel procedure« i fremtiden, og
            
         
               —
            
            
               EUIPO tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført fire anbringender.
   
               1.
            
            
               Første anbringende er, at EUIPO har tilsidesat de relevante bestemmelser i vedtægten og ansættelsesvilkårene, navnlig vedtægtens artikel 90, stk. 1 (sammenholdt med ansættelsesvilkårenes artikel 46), bilag III til vedtægten, ansættelsesvilkårenes artikel 2, 8 og 53 og vedtægtens artikel 110.
            
         
               2.
            
            
               Andet anbringende er, at EUIPO har tilsidesat sin tillidsforpligtelse.
            
         
               3.
            
            
               Tredje anbringende er, at EUIPO har tilsidesat princippet om god forvaltning, jf. artikel 41, stk. 1-3, i Den Europæiske Unions charter om grundlæggende rettigheder.
            
         
               4.
            
            
               Fjerde anbringende er, at EUIPO har begået magtmisbrug.